Lepsøybrua

Lepsøybrua er en veibro mellom fastlandet og Lepsøya i Ålesund kommune som er en del av Nordøyvegen. Broen er 800 meter lang og har en seilingshøyde på 41 meter. Broen åpnet 18. desember 2021. Broen ble koblet sammen i september 2020 og deretter var det to år med arbeid før den var klar til bruk. Veibanen bæres av element i stål der det lengste spennet er 155 meter, noe som er det lengste brospennet i stål i Norge. Forslaget om bro ble lansert på 1960-tallet. Broen går langs det relativt grunne Lepsøyrevet der det er 5 til 10 meter dypt, tidevannsstrømmen over revet kan være sterk. Skipsleia går i en fordypning over Lepsøyrevet og broen går der høyt. Fordypningen i Lepsøyrevet ble i 2011 mudret ned til 11,3 meter under laveste lavvann og utvidet til 100 meter. Broen ble oppført på oppdrag fra Møre og Romsdal fylkeskommune. Bilder Referanser